open-index/open-wikipedia-markdown huggingface dataset:
Битка кај Толбијак

**Битката кај Толбијак** се случила во Цилпих, кој порано се нарекувал Толбијак, град во поранешна Галија, близу до Келн. Во оваа битка Хлодовик, крал на Франките, ги победил Алеманите, некаде кај средниот тек на  Рајна. Историчарите, следејќи го Григориј Турски во неговата „Историја на Франките“, традиционално ја сместуваат во 496, но поскорешните ревизии велат дека Битката кај Толбијак се случила во 506.

Во благодарност за оваа победа, Хлодовик, кој се оженил со католичка христијанка по име Клотилда, заедно со неговите војници се преобратил во христијанин. Тој бил крстен од владиката на Ремс, Реми.

## Ситуацијата пред битката

Франките биле поделени на два соседни и сојузнички народа, Салиски Франки чиј крал бил Хлодовик и Рипуарски Франки чија престолнина била градот Келн а за крал го имале Сигеберт Куциот. Соседи на Сигеберт му биле Алеманите, конфедерација на германски народи. Алеманите и Рипарските Франки честопати влегувале во конфликт со зачестени грабежи на франската територија но се чини дека во 496, тие извршиле вистинска инвазија така што Сигеберт морал напомош да го повика сојузникот Хлодовик. Хлодовик собрал војска и дошол да му помогне на својот сојузник. Општо е прифатено дека Сигеберт бил во одбрана на Толбијак а неговата војска претрпела големи загуби. Веројатно е дека две битки се одиграле кај Толбијак.

## Текот на битката
мини|лево|250п|Движењата во Битката кај Толбијак.
Многу малку се знае за битката, освен тоа дека Рипуарските Франки веројатно немале никаква помош во текот на првата битка. Исто така се верува дека војниците на Хлодовик биле помалубројни од оние на Алеманите. Во секој случај, се вели дека Хлодовик гледал како неговите војници се масакрираат и како не успева да ја добие битката. Трогнат до солзи, му се помолил тогаш на единствениот Бог на неговата жена Клотилда молејќи го за спас. Григориј Турски ја пренесува во целост неговата молитва во второто поглавје од книгата *Историја на Франките*: 
 
По овие зборови, Алеманите почнале да бегаат, да се повлекуваат бидејќи нивниот водач бил убиен со секира (франциска). Франките потоа ги заробиле или масакрирале Алеманите.

## Последици

Алеманите териториите на горниот тек на Рајна им ги препуштиле на Рипуарски Франки а тоа што Хлодовик сè му препуштил на својот сојузник му овозможило да ја добие поддршката и лојалноста на Сигеберт во тек на франското освојување на Визиготското кралство.
Друга последица било преобраќањето на Хлодовик во католичката религија после едно долго размислување (главно, историчарите сметаат дека тој се преобратил во 498 или 499), што овозможило сите христијани од соседните земји да ги стави на своја страна како воедно и свештенството кое било влијателно. Освен тоа, ова му овозможило на Хлодовик своите освојувања да ги претвори во христијански походи и да ги христијанизира своите нови територии или пак да го задушува аријанството кое од страна на свештенството било сметано за ерес.

## Наводи

## Библиографски извори
* 
* Claude Gauvard, *La France au Moyen Âge du V au XV siècle*, Paris, PUF, 1996.

Толбијак
Толбијак
Категорија:Историја на германските народи
Категорија:Франки
Категорија:496
Евридика II Македонска

**Евридика II** (умрела 317 п.н.е.) — ќерка на Аминта IV, син на Пердика III, и Кинана, ќерка на Филип II.

## Наводи


Категорија:Аргеадска династија
Евридика I Македонска

**Евридика I** — родена околу 410 г.п.н.е. (била кралица во периодот 393/2–370/69 г.п.н.е.), прва жена на Кралството на Македонците, која оставила силен печат врз владеењето на нејзиниот сопруг Аминта III.

Нејзиното потекло е од Линкестида и е ќерка на горномакедонскиот владетел Сира, од познатото „*Племе на рисовите*“, или поточно од Четвртото македонско кралство, основано во денешниот битолски крај.

Македонскиот крал Архелај војувал со линкестискиот владетел Арабај и со Сира за превласт во Македонија. Архелај бил убиен во лов, а со тоа се јавиле и борби за македонскиот престол. По краткото владеење на Аероп II и Павзаниј, на власт застанува Аминта III. Евридика на 15 години му станала прва жена на Аминта III и му родила четири деца: ќерка Евриноја и синовите Александар II, Пердика III и легендарниот Филип II.

## Наводи


Категорија:Аргеадска династија
Категорија:Кралици на Античка Македонија
Категорија:Починати во непозната година
Адај

**Адај** — македонски поет. За време на македонскиот владетел Архелај I, Адај го составил епитафот за надгробниот споменик на трагичарот Еврипид, кој умрел во Македонија каде што и бил закопан. За епитафот како и за поезијата на Адај нема сознанија.

## Литература
**[[Македонска енциклопедија]]* (прва книга). „МАНУ“, Скопје 2009 година.
**[[Историја на Аргеадите]]*, Скопје, 2004 година.
Адана (оро)

**Адана** — македонско машко народно оро што се изведува во полукруг, со почетно држење на рацете за рамо, а кон крајот тие се слободно спуштени и се држат за китките. Се игра во 2/4 метар во умерено брзо темпо. Орото започнува со балансирање, а потоа со потскокнувања, вртења и потклекнувања. Најчесто се игра во Велешко.

## Литература
***[[Македонска енциклопедија]]** (прва книга). „МАНУ“, Скопје 2009 година.
**[[Македонски народни ора]]*, Скопје, 1977,91 година

## Надворешни врски

* Изведба на орото од страна на чалгаџиски ансамбл (Пеце Атанасовски ; Ансамбл Македонија)
* Изведба на орото на канон од страна на Хусрев Саид
* Изведба на орото на кларинет од страна на Панче Здравков и Тале Огненовски
* Изведба на орото од страна на група Искон

Категорија:Македонски ора
Беранче

**Беранче** — македонско оро со ритам 18/16 (2, 2, 3, 2, 2, 2, 2, 3). Се игра со држење на китките на рацете, кои се малку свиткани во лактите. Ова е типично машко борбено оро, со високи балансирања во бавниот дел, а со потскоци, доскоци и остри движења во брзиот дел. Во вториот дел се игра и во парови, при што левиот играч го подигнува десниот високо над себе (раце за раце). Во минатото најчесто се играло во Битолско, како што и самото име потекнува според селото Беранци.

## Литература
***[[Македонска енциклопедија]]** (прва книга). „МАНУ“, Скопје 2009 година.
**[[Македонски народни ора]]*, Скопје, 215 стр, 1977 година.

## Надворешни врски
*

Категорија:Македонски ора
Каракал

***Caracal*** — род цицачи од семејството *[[Мачки]]*. Џон Едвард Греј го предложил името *Caracal* во 1843 како родово име за еден вид на мачки што живее во Африка и југозападна Азија, каракал, *[[Caracal caracal]]*.

До 2000 година се сметало дела каракалот бил сестрински таксон на сервалот, но врз основа на ДНК-анализа биле разграничени на три видови: златна африканска мачка, каракал и сервал. Заедничкиот предок на трите видови од овој род живеел пред 5,6 милиони години, заеднички предок на каракал и златен мачка живеел околу пред 1,9 милиони години.

Каракалот е грабливец од семејството на мачки, сличен на рисот, но е поситен од него. Иако е класифицирана како мала мачка, каракалот е една од најтешките и најбрзите во својата група.

Каракалот има висока тело со долги нозе и кратка опашка. Должината на телото е од 60 до 105 сантиметри, а опашката е речиси една третина од телото - од 23 до 35 см. Висина е од 43 до 51 см. Тежината на машките е 13-20 килограми, а на женските околу 11 килограми. Женските се значително помали на раст. И двата пола изгледаат исти. Во споредба со рисовите, каракалот има долги но послаби нозе. Крзното е кратко на дебелина и истата е обоена од сиво-жолтеникава до црвеникаво-кафеава боја. Во природата можат да се најдат и црни каракали.

Каракалот е распространет во Северна и Источна Африка, како и во Југозападна Азија. Каракалот живее во пустински предели, во савани образснати со грмушки, и во планински степи. Каракалот најчесто лови во ноќните часови. Основен негов плен се птиците, глодачите, зајаците и мали антилопи. Својот плен го лови со скок од заседа. Негвиот скок може да биде и до 3 метри во височина, а освен тоа тој е и одличен алпинист.

## Извори
* *Stephen J. O'Brien and Warren E. Johnson* (2007) The Evolution of Cats.  
* *Michelle Y. Mattern, Deborah A. McLennan* (2000). Phylogeny and Speciation of Felids
* Integrated Taxonomic Information System
* Caracal aurata, IUCN 

## Наводи

Категорија:Мачки
Категорија:Цицачи на Индија
Категорија:Цицачи на Пакистан
Беровка

**Беровка** — македонско женско народно оро од Малешевијата, кое се игра во 2/4 ритам, со држење на рацете слободно спуштени надолу. Се игра полетно, со ситни брзи чекори на полустапалата и со доста потскокнувања и доскокнувања.

## Литература
**[[Македонска енциклопедија]]* (прва книга). „МАНУ“, Скопје, 2009 година.
**[[Македонски народни ора]]*, Скопје, стр. 73, 1977 година.

## Надворешни врски
*Беровка во изведба на Иван Терзиев на Јутјуб
*Нотен запис на беровка
*Беровка во изведба на Танец

Категорија:Македонски ора
Вампирџија (филм)

**Вампирџија** — ТВ-филм во режија на Горан Тренчовски, а сценариото на филмот е напишано од Владимир Плавевски. Главните улоги ги толкуваат Петар Темелковски (Вампирџијата) и Роберт Вељановски (Чиракот). Останати улоги: Петре Арсовски (Горазд), Мустафа Јашар (Џузбашијата), Сенко Велинов (Џемсит), Бранко Ѓорчев (Ангеле), Крсте Јовановски (Василие), Зорица Панчиќ (Василија), Томе Витанов (Ефрем), Димитар Зози (Џузбешија 2), Искра Ветерова (Сенисте), Самоил Стојановски (Толе Кртот) и Александра Пешевска (Ангелина).

## Улоги

## Кратка содржина
[thumb|Сцена од филмот „[Вампирџија (ТВ филм)|Вампирџија“]]
Серафим е вампирџија — ловец на вампири,  кој талка низ македонските села и за пари ги уништува свампирените мртовци. Чирак му е  младиот Фидан, кого Серафим го подучува на опасниот вампирџиски занает, азбуката и уште понесигурниот живот во Македонија. Вампирџијата и неговиот ученик запаѓаат во борба со македонските вампири, со турската власт и со комитите кои ги опкружуваат, како и со авџи-табурите, платените ловци на комити. Прокобата на вампирџискиот занает ја искусува младиот Фидан, кој не знае дали вампирџијата Серафим е божји ангел или слуга на ѓаволот.

Сценариото ја развива семантичката теза за  талкањето на душата по умирањето како казна за грешните души. Вампирџијата Серафим, метафора на животниот промискуитет, е наемен искупувач на грешните душа, а младиот Фидан е метафора на животна доблест која верува во оправданоста на животот.

Со хорор елементи и ироничен хумор се осознава  суеверието на македонскиот човек здробен од турското ропство, но се утврдува и неговиот бунт кон духовниот и физичкиот терор, изразен преку традицијата на вампирџиството и комитаџиството.

## Надворешни врски
* Официјално мрежно место на филмот „Вампирџија“

Категорија:Филмови на Горан Тренчовски
Стадион Јувентус

**Стадионот Јувентус** (англиски: *Juventus Stadium*) е фудбалски стадион во Торино кој е изграден во септември 2011 година на местото на стариот Деле Алпи. На него своите домашни натпревари ги игра екипата на Јувентус, која воедно е и сопственик на стадионот. Стадионот има сместивост од 41.000 гледачи, а димензиите на теренот се 105 × 68 метри.

## Историја
Стадионот бил отворен на 8 септември 2011 кога Јувентус одиграл пријателски натпревар со најстариот клуб на светот, англискиот Нотс Каунти. Првиот официјален натпревар на овој стадион се одиграл на 11 септември во рамките на второто коло од сезоната 2011-2012 во Серија А, кога Јувентус со резултат 4-1 ја совладал екипата на Парма. Првиот погодок на стадионот го постигнал швајцарецот Стефан Лихтштајнер во 17. минута од натпреварот.

## Надворешни врски
*Официјална страница 
*Новиот стадион на Јувентус 

Категорија:ФК Јувентус
Категорија:Фудбалски стадиони во Италија
Кирил Стојановски

**Кирил Стојанов(ски)** (Локов, Малесија, 14 март 1909 - 31 јануари 1971) ― македонски свештеник и учесник во НОАВМ.

## Животопис

Стојановски е роден во струшкото село Локов на 14 март 1909 година. По Априлската војна во 1941 година, тој му пристапил на НОД. Бил свештеник на Чоковската парохија, а потоа како бригаден свештеник го осветил знамето на Првата македонска НОУБ на 11 ноември 1943 година. Бил избран за член на Верското поверенство при ГШ на НОВ и ПОМ и учесник на Првото заседание на АСНОМ. Како особено истакнат протојереј, по Ослободувањето бил организатор на црковниот живот во Македонија.

## Наводи

Категорија:Луѓе од Локов
Категорија:Македонски свештеници
Категорија:Југословенски свештеници
Категорија:Учесници во НОБ
Категорија:Делегати на Првото заседание на АСНОМ
Дитфурт

**Дитфурт** () — општина во округот Харц, во Саксонија-Анхалт, Германија.

## Места на интерес

Историскиот музеј во Дитфурт има докази и информации околу историјата на селото, исто така ги прикажува артефактите од селското земјоделско минато.

## Наводи

Категорија:Харц (округ)
Категорија:Саксонија (пруска покраина)
Харслебен

**Харслебен** () — општина во округот Харц, во Саксонија-Анхалт, Германија.

## Наводи


Kirche harsleben 2019-06-28 (1).jpg|Црква во Хајероде
Amtsstraße 16 harsleben 2019-06-28 (2).jpg|Куќа, прогласена за споменик на културното наследство 
Quedlinburger straße brücke harsleben 2019-06-28 (5).jpg|Мост, прогласен за споменик на културното наследство 
Halberstädter straße 33 harsleben 2019-06-28 (2).jpg|Куќа, прогласена за споменик на културното наследство 
Mittentor 7 pfarrhof harsleben 2019-06-28 (1).jpg|Куќа, прогласена за споменик на културното наследство 
Lange straße 15 rathaus harsleben 2019-06-28 (3).jpg|Куќа, прогласена за споменик на културното наследство 
Halberstädter straße 23 harsleben 2019-06-28 (3).jpg|Куќа, прогласена за споменик на културното наследство 


Категорија:Харц (округ)
Категорија:Саксонија (пруска покраина)
Хедерслебен (Харц)

**Хедерслебен** () — германска општина во округот Харц во Саксонија-Анхалт. Се наоѓа на реката Зелке, директно на устието со реката Боде.


Hedersleben Kirche Gertrud.JPG|Католичката црква во Хедерслебен
Kloster St. Gertrudis AB 2012 05.jpg|Манастирот кај Хедерслебен
Schafbrücke (Hedersleben) 02.jpg|Мост во Хедерслебен
Angermühle (Hedersleben) 09.jpg|Куќа, прогласена за споменик на културното наследство
Hedersleben bahnhof admincon 01.06.2012 18-42-036.jpg|Куќа, прогласена за споменик на културното наследство
Planstraße 22 (Hedersleben) 03.jpg|Куќа, прогласена за споменик на културното наследство


## Наводи

Категорија:Харц (округ)
Категорија:Саксонија (пруска покраина)
Список на места во Саксонија-Анхалт

Ова е список на географските различности во покраината Саксонија-Анхалт, Германија.

## Планини

* Харц (вклучувајќи го и Брокен)

## Реки

* Алер
* Елба
* Хафел
* Мулде
* Зале

## Друго

* Алтмарк
* Анхалт

## Градови

*Види [[Список на градови во Германија]]*

Категорија:Саксонија-Анхалт
Просторна дезориентација

**Просторната дезориентација** е состојба во која перцепцијата кај пилотот за насоката, висината и брзината на летечкиот објект, не соодветствуваат со реалноста. Причини за ваквата состојба кај пилотот можат да бидат нарушената работа на центарот за рамнотежа (вестибуларен апарат), дејство на одредени лекови и дроги, стрес и паника, како и лоши временски услови и слабата видливост. Во состојба на просторна дезориентација, се губи чувството за нагоре и надолу, па затоа е неопходна поддршка од соодветни мерни инструменти.

Над 40% од авионските несреќи кај малите авиони, се директна последица на летање во услови каде авионот не бил опремен со мерни инструменти за висина, брзина и насока.

## Забрзување и центрифугална сила
За време на лет, забрзувањето и дејството на центрифугалната сила, влијаат на вестибуларниот апарат на начин што внатрешното уво со своите акцелерометри губат способност да определат дали телото е хоризонтално, вертикално поставено или превртено. Ова резултира со појава на илузии и целосна просторна дезориентација. Нефункционирањето на внатрешното уво доведува до состојба во која пилотот, во отсуство на мерни инструменти или дневна светлина, продолжува да лета со илузија дека лета право, а всушност во реалноста авионот спирално паѓа.

## Просторна ориентација
Просторната ориентација е способност човекот во мирување или движење, да ја определи сопствената позиција во однос на физичкиот простор (непосредната околина).

## Влијанието на гравитацијата
Заради брзината на авионот, дејството на гравитацијата за време на летот се анулира, па дури и преминува во негативна вредност. Така, доколку не постои видлив хоризонт, невозможно е пилотот да определи дали авионот е поставен хоризонтално или не, или пак лета превртен надолу.
Шванебек

**Шванебек** () — град во округот Харц, во Саксонија-Анхалт, Германија. Се наоѓа североисточно од Халберштат. Исто така, дел е од заедницата на општини Форхарц.


 Auf der Freiheit 16 (Schwanebeck) P1100003.jpg|
 Wallfahrtskapelle Schwanebeck.jpg|Католичката црква во Шванебек
 Pfarrhaus, Schwanebeck.jpg|Куќа, прогласена за споменик на културното наследство
 Rittergut, Schwanebeck.jpg|Куќа, прогласена за споменик на културното наследство
 Verwaltung Kapellenstraße, Schwanebeck.jpg|Административен објект, прогласен за споменик на културното наследство
 Park mit Denkmal für die Gefallenen beider Weltkriege.jpg|Споменик посветен на жртвите од двете светски војни


## Наводи

Категорија:Харц (округ)
Категорија:Саксонија (пруска покраина)
Зелке-Ауе

**Зелке-Ауе** () — општина во округот Харц, во Саксонија-Анхалт, Германија. Била основана на 1 јануари 2010 со спојување на поранешните општини Хауснајндорф, Хетеборн и Ведерштет.

## Наводи

Категорија:Харц (округ)
Категорија:Саксонија (пруска покраина)
Вегелебен

**Вегелебен** () — град во округот Харц, во Саксонија-Анхалт, Германија. Се наоѓа на реката Боде, источно од Халберштат. Исто така, дел е од заедницата на општини Форхарц. Градот бил родното место на Мартин Борман во 1900.

## Наводи

Категорија:Харц (округ)
Категорија:Саксонија (пруска покраина)
Pardofelis

***Pardofelis*** се род цицачи од семејството *[[Felidae]]*. Никола Северцов предложи името *Pardofelis* во 1858 како родово име за еден вид на мачки што живее во тропска Азија, мермерестата мачка, *[[Pardofelis marmorata]]*.

Британскиот зоолог Реџиналд Инес Покок во 1917 година признати таксономска класификација *Pardofelis*, кој вклучува два видови: *Pardofelis marmorata* и *[[Pardofelis badia]]*. Тој навести афинитет на два вида, бидејќи нивните черепи имаат слични одлики.

До 2006 година, таксономска класификација на род *Pardofelis* како монотипни род имаше широко признавање. Брајан и Џонсон (2007) врз основа на ДНК тестови вклучени во родот *Pardofelis* три видови - мермерестата мачка, *Pardofelis marmorata*; азиската златна мачка, *[[Pardofelis temminckii]]*, беj мачка, *Pardofelis badia*. Заеднички предок на три видови од овој род живеел пред 5,41 милиони години, заеднички предок на беj мачка и азиската златна мачка живеел околу пред 4 милиони години, долго време пред островот Борнео, каде што живее беј мачка беше целосно изолиран. Ова таксономска рекласификација беше усвоени од страна на група експерти од мачки IUCN.

## Извори
* Lydekker, R. (1896) ''A handbook to the Carnivora : part 1 : Cats, Civets, and Mongooses.'' Edward Lloyd Limited, London.
* Severtzow, M. N. (1858) ''Notice sur la classification multisériale des Carnivores, spécialement des Félidés, et les études de zoologie générale qui s'y rattachent''. Revue et Magasin de Zoologie Pure et Appliquée 2e Série, T. X Séptembre 1858: 385–396
* Pocock, R. I. (1917) ''The classification of existing Felidae''. The Annals and Magazine of Natural History; zoology, botany, and geology, 8th ser. vol. 20 no. 119: 329–350
* Stephen J. O'Brien and Warren E. Johnson (2007). The Evolution of Cats
* Pardofelis badia, IUCN 

Категорија:Мачки
Космос-851

**Космос-851** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 27 август 1976 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 3000 килограми. Космос-851 бил сателит наменет за електронско извидување, јавување и наведување.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 96,6 минути, додека аголот на наклонетост на орбиталната рамнина во однос на рамнината на екваторот изнесувала 81,2°. Најголемото растојание од Земјата го достигнал на 635&nbsp;км, а најмалото на 565.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Википедија на азербејџански јазик

**Азербејџанската Википедија** е издание на Википедија на азербејџански јазик, дел од фондацијата Викимедија. Ова издание има над 33.000 регистрирани корисници и над 119.443 статии заклучно со 6 јуни 2017 година, додека до 2015 година имало 128 избрани статии.

## Историја
* март 2004 — прва статија;
* 29 јули 2011 - 75.000 статии;
* 29 октомври 2015 - 100.000 статии;

## Надворешни врски
* List of Wikipedias 
* [Multilingual statistics](http://en.wikipedia.org/wiki/Wikipedia:Multilingual_statistics_(2004))
* Azerbaijani Wikipedia
* Избрани статии

Категорија:Википедии по јазик
Википедија
Prionailurus

***Pardofelis*** е род од семејството *[[Felidae]]*. Родот се состои од четири мали мачки кои се наоѓаат само во Југоисточна Азија.

## Таксономија
**Род Prionailurus**
* вид *[[Prionailurus bengalensis]]* (Kerr, 1792)
** *Prionailurus bengalensis bengalensis* (Kerr, 1792)
** *Prionailurus bengalensis alleni* (Sody, 1949)
** *Prionailurus bengalensis borneoensis* (Brongersma, 1936)
** *Prionailurus bengalensis chinensis* (Gray, 1837)
** *Prionailurus bengalensis euptilurus* (Elliot, 1871)
** *Prionailurus bengalensis heaneyi* (Groves, 1997)
** *Prionailurus bengalensis horsfieldii* (Gray, 1842)
** *Prionailurus bengalensis javanensis* (Desmarest, 1816)
** *Prionailurus bengalensis rabori* (Groves, 1997)
** *Prionailurus bengalensis sumatranus* (Horsfield, 1821)
** *Prionailurus bengalensis trevelyani* (Pocock, 1939)
** *[[Prionailurus bengalensis iriomotensis]]* или *Prionailurus iriomotensis* (Imaizumi, 1967)
* вид *[[Prionailurus planiceps]]* (Vigors & Horsfield, 1827)
* вид *[[Prionailurus rubiginosus]]* (I. Geoffroy Saint-Hilaire, 1831)
** *Prionailurus rubiginosus rubiginosus* (I. Geoffroy Saint-Hilaire, 1831)
** *Prionailurus rubiginosus phillipsi* (Pocock, 1939)
* вид *[[Prionailurus viverrinus]]* (Bennett, 1833)

## Извори
* Mammal Species of the World, 3rd edition
* Мрежно место на МСЗП

## Галерија

File:Leopard Cat Tennoji.jpg|Prionailurus bengalensis
File:Flat-headed cat 1 Jim Sanderson.JPG|Prionailurus planiceps
File:Rostkatze Zoo Berlin.JPG|Prionailurus rubiginosus
File:Chat pecheur zoo Pessac.jpg|Prionailurus viverrinus


Категорија:Мачки
Григор Георгиев

**Григор Георгиев**, познат како **Григор Бучишки**, — македонски револуционер, учесник во македонското револуционерно движење и деец на Внатрешната македонска револуционерна организација.

## Животопис
Роден во пробиштипско то село Бучиште. Влегува во ВМРО. При избувнувањето на Балканската војна во 1912 година е доброволец во Македонско-одринското ополчение и служи четата на Славчо Абазов и при 15 штипска дружина. Во Втората балканска војна е во здружената партизанска чета и е повреден на 5 јуни 1913 година. Носител е на орден *"За храброст"* IV степен.

По 1919 година се вклучува во создавањето на ВМРО во Кратовско. Загинува и е убиен од страна на српската жандармерија на 19 април 1923 година заедно со Туше од Бунеш, Саздо Гочев и Пано од Неокази и Лазар Станишков и Николчо Иванов од Нежилово.
## Наводи


Категорија:Починати во 1889 година
Категорија:Починати во 1923 година
Категорија:Дејци на ВМРО
Стојан Георгиев (Стење)

**Стојан Георгиев** — македонски револуционер, учесник во македонското револуционерно движење и деец на Внатрешната македонска револуционерна организација.

## Животопис
мини|лево|200п|Илија Дигалов, Али Ибраимов, Стојан Георгиев и Крсте Велешанчето
Роден е во преспанското село Стење. Влегува во ВМРО. Станува помошник на Илија Дигалов и заедно со него и Алија Ибра од Пласница, Кичевско, на крајот на 1919 година заминува за Македонија, обиколувајќи ја  Горна Преспа. Во пролетта 1920 година дејствуваат во Кичевско, а во текот на летото - во Охридско. Зимата на 1920-1921 година поминуваат во Албанија, а во пролетта дејствуваат во Преспа. Со своите другари Дигалов ја создава мрежата на Внатрешната македонска револуционерна организација, организира јатаци и ги казнува соработниците со државата.

Во септември 1922 година Илија Дигалов и Стојан Георгиев се предадени од градоначалникот на Глобочени, Мала Преспа и гинат во борба со грчки жандармерија. Според некои информации, во предавството имаат учество и двајца Власи, потоа казнети од ВМРО.

## Наводи

Категорија:Дејци на ВМРО
Категорија:Луѓе од Стење
Категорија:Починати во Глобочени
Категорија:Починати во 1922 година
Категорија:Родени во непозната година
Ванко Ганчев

**Ванко Ганчев**, познат како *Аспарух*, — македонски револуционер, учесник во македонското револуционерно движење и деец на  Внатрешната македонска револуционерна организација.

## Животопис
мини|лево|Ванко Ганчев (во средина)
Ганчев е роден во Севастопол, тогаш во Руската Империја, во семејство на бесарабски Бугари. Во 1917 година завршува средно училиште во Ногајск и почнува да студита при Политехничкиот институт во Петроград, но не завршува поради избувнувањето на болшевичката револуција и подоцнежната граѓанска војна. Учествува во војната како кавалерист во Црвената армија и се бори со силте на Нестор Махно. На крајот на 1919 година емигрира во Бугарија, за да продолжи своето образование. Работи како учител во Лом и Бела Слатина, а од септември 1920 - во прогимназијата во Петрич. Таму директорот е Атанас Маџаров, пунктовен началник на ВМРО во Петрич кој го привлекува кон револуционерната организација.

Во 1922 година Ганчев, го добил прекарот Аспарух, влегува во серската чета на Михаил Скендеров, а подоцна станува секретар во четата на Иван Келпеков, која дејствува во Драмско. Во Драмско четата води неколку борби со грчки војници, најголемиот судир бил во селото Трлис во мај 1923 година. На крајот на истата година Ганчев е префрлен во четата на Алеко Василев и учествува во одбивање на српските вооружените групи кој имале задача да ликвидираат дејци на ВМРО во Пиринска Македонија.

На 12 мај 1925 година Аспарух Ганчев е назначен за полномошник на ЦК за Неврокопска околија и е избран за претседател на Неврокопскиот околиски револуционерен комитет. Следната година бил назначен за Кавалски околиски војвода. Ганчев создал бази околу Неврокопско - Девин, Доспат, Батак и Велинград. На Осмиот конгрес на ВМРО во април 1932 година Ганчев е прогласен за Солунски окружен војвода.

По 19 - то мајскиот државен удар во 1934 година Ганчев е интерниран во внатрешноста на Бугарија. Во текот на Втората светска војна Ганчев се населува во Сер, а во 1942 година го посетува Иван Михајлов во Загреб.

По 9 - то септемврискиот државен удар во 1944 година Ганчев се населува во Русе, каде се занимава со земјоделство. Од септември 1947 година е наставник по руски и математика во гимназијата во Две Могили, Русенско, а од 1948 е учител во Исперих. Во 1950 година е уапсен од страна на комунистичките власти и на политички процес е осуден на смрт и погубен во 1954 година . Ванчо Михајлов за него напишал:

: *На патот за Банско се сприjaтелиvме со Ганчева, ми остана во меморијата, дека тој може во иднина да се смета како една од најдобрите сили во нашите редови, особено за организирање на борбени групи и за водењето во борбите...* 

## Наводи


Категорија:Дејци на ВМРО
Среднодолногермански јазик

мини|Илустрација на „Христијански редови на Либек“ (''Der Keyserliken Stadt Lübeck Christlike Ordeninge'', 1531).
**Среднодолногермански јазик** (герм. *Mittelniederdeutsche Sprache*, изворно: *Niederdeutsch*) — јазик кој потекнувал од старосаксонскиот (т.е. стародолногерманскиот) и е предок на современиот долногермански јазик. Имал голема важност како службен јазик (лингва франка) на големиот стопански сојуз наречен „Ханза“. Се говорел од околу 1100 до 1600 г.

## Сродни јазици
Соседни јазици на среднодолногерманскиот во дијалектен континуум на западногерманските јазици биле среднохоланскиот на запад и средногорногерманскиот на југ, кој потоа бил заменет со нововековниот горногермански.

Овој јазик е извор на голем број на заемки во нордиските јазици, што се должи на близките трговски врски помеѓу народите во Ханзата. Како таков, се смета за најголем извор на заемки во континенталните скандинавски јазици и естонскиот јазик.

## Историја
Среднодолногерманскиот претставувал лингва франка на Ханзата, и се говорел во сите краишта околу Северното и Балтичкото Море. Извор на јазикот било наречјето во градот Либек. Со тек на време правописот почнал да се стандардизира, но јазикот ne доживеал кодификација.

Важноста на јазикот и неговото влијание се забележува и денес по многуте заемки навлезени во скандинавските, балтофинските и балтичките јазици, како и во стандардниот германски и англискиот јазик.

Во доцното средновековие среднодолногерманскиот го изгубил својот престиж за сметка на нововековниот горногермански. Ова елитно наречје најпрвин се јавило во писменото општење и книжевноста, а потоа и во самиот говор на високите класи. Причините за оваа промена е опаѓањето на моќта и влијанието на Ханзата, проследено од политичката несамостојност на северна Германија и културната предоминантност на средна и јужна Германија со доаѓањето на протестантската реформација и Лутеровата Библија.

## Книжевност
* преводи на Библијата
* „Саксонско огледало“ (*Sachsenspiegel*) - законик

## Поврзано
* Долногермански јазик

Категорија:Долногермански јазик
Категорија:Германски дијалекти
Категорија:Ханза
Категорија:Средновековни јазици
Багвалалски јазик

**Багвалалскиот јазик**, или познат како **багвалилски јазик**, е кавкаски јазик од подгрупата на аварско-андски јазици од групата на североисточни кавкаски јазици. Јазикот се зборува во југозападен Дагестан по текот на реката Анди-Коису во близина на границата со Грузија. Јазикот е сроден со тиндиски јазик. Според истражувањето на Корјаков во 2006 година, јазикот го зборувале околу 6.5000 жители.

Багвалалскиот јазик е усмен јазик, не се користи како пишан. Како пишани јазици се користат рускиот или аварскиот јазик, а багвалалскиот се користи во домот.

## Наводи

## Поврзано
* Кавкаски јазици
* Североисточни кавкаски јазици

## Надворешни врски
*Луѓето од Црвената книга: Багулали

Категорија:Североисточнокавкаски јазици
Категорија:Загрозени јазици во Азија
Категорија:Јазици во Русија
Чамалалски јазик

**Чамалалскиот** е кавкаски јазик од подгрупата на андски јазици од групата на североисточни кавкаски јазици. Јазикот се зборува во Дагестан во Русија од околу 5,000 Чамалалци. Јазикот е статвен од три главни дијалекти: гадирски, гакварски и гигатлски дијалект.

## Наводи


## Поврзано
* Кавкаски јазици
* Североисточни кавкаски јазици

## Надворешни врски
*Луѓето од Црвената книга: Чамалалци

Категорија:Североисточнокавкаски јазици
Категорија:Загрозени јазици во Азија
Категорија:Јазици во Русија
Ботлишки јазик

**Ботлишкиот** е кавкаски јазик од подгрупата на андски јазици од групата на североисточни кавкаски јазици. Јазикот се зборува од Ботлиците во југозападен Дагестан, поточно во селата Буихе и Ашино. Според истражувањата на Корјаков од 2006 година, јазикот го зборуваат околу 5.500 жители.

## Наводи


## Поврзано
* Кавкаски јазици
* Североисточни кавкаски јазици

## Надворешни врски
*Луѓето од Црвената книга: Ботлици

Категорија:Североисточнокавкаски јазици
Категорија:Загрозени јазици во Азија
Категорија:Јазици во Русија
Рециклаторски музеј (Киев)

thumb|
**Рециклаторскиот музеј** (украински: *Музей вторсировини*) е музеј кој се наоѓа во Киев, Украина. Музејот се наоѓа во просториите на компанијата за обработка на рециклирачки материјали „Київміськвторресурси“. Самата компанија врши собирање, преработка и рециклирање на хартија, пластика, текстил, гума и стакло, старо железо и обоени метали. 

Овој музеј е еден од најинтересните во градот поради својата единственост и честопати се нарекува *Музеј на бескорисни работи*.

Музејот бил формиран во 1943 година на денот на основањето на фабриката. Во следните години музејот започнал постепено да се развива, бидејќи на многумина не им било јасно што всушност претставува оваа депонија. Со децении, луѓето ги продавале своите непотребни работи, кои денеска имаат непроценлива вредност. Така, некогашните непотребни предмети од домаќинствата денеска музејот ги има претворено во музејски експонати.

Едни од најинтересните места во музејот се статуите на најсилниот човек во светот, Иван Подубни како и оние на Ленин, потоа фризерскиот салон.
 
Посетата на музејот е бесплатна.

Категорија:Музеи во Киев
Категорија:Рециклирање
Категорија:Историски музеи во Украина
Музеј Лесја Украинка (Киев)

**Музејот посветен на Лесја Украинка** (украински: *Музей Лесі Українки*) се наоѓа по должината на улицата Саксаганска бр. 97, во престолнината на Украина, Киев.

Музејот бил отворен во 1962 година и се состои од десетина соби каде живееле неколку украински писатели во различни времиња, од 1890 до 1910 година. Музејот содржи материјали за животот и работата на познатата украинска писателка Лесја Украинка, како и нејзини предмети, првите нејзини изданија и слично.

Категорија:Музеи во Киев
Категорија:Книжевни музеи во Украина
Музеј на народната архитектура (Киев)

**Музејот на народната архитектура на Украина** или **Пироговскиот музеј** (украински: *Музей народної архітектури та побуту України*) е музеј кој се наоѓа во Киев, Украина.

Музејот уште се нарекува и музеј на природата, архитектурата и пејзажот, како и комплекс на сите историски и етнографски региони на Украина. 

Музејот бил основан на 6 февруари 1969 година и денеска има површина на музејот е 133,5 хектари. Основањето претходела на преземаната иницијатива за основање на еден таков вид на музеј уште од 14 август 1965 година во еден дневен весник.

Денеска, музејот содржи над 70,000 предмети на народна архитектура, работи од народната уметност и алатки, кои биле донесени од сите делови на земјата. Целата територија на музејот е поделена на неколку сектори, и секој еден од нив ја претставува народната архитектура и култура на одреден реон од Украина. 

Самиот музеј содржи огромна колекција од облека, мебел, дрво и керамика, народни музички инструменти, како и локална администрација, стари дрвени селски цркви. Вработените во музејот, односно водичите исто така се облечени во стара народна облека.

## Галерија


Податотека:Museum of Folk Architecture and Ethnography in Pyrohiv - wooden church from Kanora.jpg|Дрвена црква
Податотека:Museum of Folk Architecture and Ethnography in Pyrohiv 2300.jpg|
Податотека:Museum_of_Folk_Architecture_and_Ethnography_in_Pyrohiv_-_Church_from_Dorohynka_of_the_Archangel_Saint_Michael.jpg|Дрвена црква
Податотека:Museum of Folk Architecture and Ethnography in Pyrohiv - old house - 2388.jpg|Стара куќа
Податотека:Museum of Folk Architecture and Ethnography in Pyrohiv, Windmill 2452-1.jpg|Ветерница
File:80-361-0956 Вітряк з хутору Кудрявий Сумщина.jpg|Ветерница. Сумска област


Категорија:Музеи во Киев
Категорија:Холосеевски реон
Категорија:Етнолошки музеи во Украина
Конституциона зора

**Конституциона зора** бил весник на Реформската струја од Македонската револуционерна организација.

Започнал да излегува веднаш по Младотурската револуција, на  8 август 1908 година. Излегувал двапати седмично и до 3 јануари 1909 година се појавиле 35 броја. Во договор со Христо Чернопеев, кој го издавал весникот „Единство”, по формирањето на Народната федеративна партија, двата весника се споиле во весник под името „Народна волја”.

Категорија:Весници на Македонската револуционерна организација
Општински музеј на духовните богатства на Украина

**Општинскиот музеј на духовните богатства на Украина** (украински: *Міський музей «Духовні скарби України»*) е музеј кој се наоѓа во Киев, Украина.

Музејот бил основан од страна на Игор Понамарчук и истиот се состои од околу 300 икони кои датираат од крајот на 15 век до почетокот на XX век, кои поголемиот број од нив се дело на народниот уметник Примаченко. Во втората сала се изложени дела и скулптури од современи мајстори.

Колекцијата од икони вклучува стотина иконографски теми од кои најзастапени се претставата на Богородица, Исус Христос и Јован Крстител.

Духовно богатство
Категорија:Шевченковски реон
Духовно богатство
Елјеро Елија

**Елјеро Елиа** (холандски: *Eljero Elia*) — холандски фудбалер, кој игра на позицијата крило за Истанбул Башакшехир и за холандската репрезентација.

## Клупска кариера
### Почетоци
Елија својата кариера ја започнал во тимот на Адо Ден Хаг за кого одиграл 3 сезони како сениор.Своето деби го имал 2004 кога имал само 17 години.Во 2007 со доаѓањето на новиот тренер Лекс Шоенмакер почнуваат конфликти меѓу тренерот и Елиа и тоа е главната причина поради која тој решава да го напушти клубот и да му се приклучи на Твенте.

### Твенте
Во моментот кога тој потпишал за Твенте за него бил заинтересиран и Холандскиот гигант Ајакс.Во периодот додека тој играше за Твенте се претвори во еден од најдобрите играчи во лигата. Во 2009 година бил избран за талент на годината во Холандскиот фудбал.

### Хамбургер
На 5 јули 2009 Елија потпишал за Хамбургер за 8.9 милиони евра. На 9 август 2009 дебитирал за својот нов тим во 70-тата минута влегувајќи како замена за Пиотр Троховски. Тој одиграл добра прва сезона во Бундеслигата постигнувајќи 5 гола на 24 меча. Тоа му дало шанса да се најде во тимот на својата земја за Мундијалот 2010-тата. Но по многу полошата втора сезона во Хамбургер тој решил да замине од Германија.

### Јувентус
На 31 август 2011 Елија потпиша за Јувентус за сума од 9 милиони евра. Своето деби за Јувентус го направи на гостувањето кај ФК Катанија, кога го започнал натпреватот како стартер. Но, уште на полувремето незадоволен од неговата игра тренерот на Јувентус, Антонио Конте го замени Елија со Симоне Пепе. Натпреварот заврши 1:1. Елија имаше една од најлошите сезони во својата кариера појавувајќи се во игра само 4 пати без постигнат гол. Но, сепак на крајот од сезоната Јувентус станува шампион на Италија, и Елија се закитува со своето прво *Скудето* во кариерата и прва титула државен првак на некоја земја (каде што настапувал), што ги става во втор план неговите лоши перформанси.

## Репрезентативна кариера
Своето деби за холандската репрезентација Елија го направил во подготовките за Светското првенство 2010 во Јужна Африка.

## Титули
#### Јувентус
*** [[Серија А]]** (1) : 2011-2012

## Надворешни врски
*Елјеро Елија на soccerway
*Елјеро Елија на transfermarkt
*Елјеро Елија на whoscored
*Елјеро Елија на espn

Категорија:Живи луѓе
Категорија:Холандски фудбалери
Категорија:Фудбалери на ФК Твенте
Категорија:Фудбалери на ФК Хамбургер
Категорија:Фудбалери на ФК Јувентус
Категорија:Фудбалери на ФК Вердер Бремен
Категорија:Фудбалери на ФК Саутхемптон
Категорија:Фудбалери на ФК Фејенорд
Категорија:Фудбалери на Светско првенство 2010
Категорија:Фудбалери во Серија А
Категорија:Фудбалери од Бундеслигата
Категорија:Холанѓани со Суринамско потекло
Владимирски парк

**Владимирскиот парк** (украински: *Володимирська гірка*) е еден од парковите во престолнината на Украина, Киев.

Паркот има површина од 10,6 хектари и се наоѓа на Михаилскиот рид. Во негова близина се наоѓа катедралата Свети Михаил.

Местото каде денеска се наоѓа паркот започнал да се гради во 1830-тите, за да во 1853 година биде изграден споменик посветен на Владимир Велики. Од тој период местото започнало да се нарекува како Владимирски парк.


Statue of St. Volodymyr.jpg|
Володимирська гірка 03.jpg|
Володимирська гірка 02.jpg|
Володимирська гірка 38.jpg|
Володимирська гірка, вересень.JPG|
Володимирська гірка 0.jpg|
Парк Володимирська гірка 02.jpg|
Володимирська гірка 24.jpg|


Категорија:Паркови во Киев
Киевски минијатурен парк

**Киевскиот минијатурен парк** се наоѓа во престолнината на Украина, Киев, во Хидропарк.

Овој мини-парк бил отворен на 23 јуни 2006 година, и има површина од 1 хектар. Во овој парк се наоѓаат 48 модели на модерни и значајни градби од градот Киев, во размер 1:33.

Едни од најпознатите мини-градби се Плоштадот на независноста, Аеродромот Бориспил, црквата Света Софија и црквата Свети Андреја.

Мини
Категорија:Минијатурни паркови
Хидропарк (Киев)

**Хидропаркот** (украински: *Гідропарк*) е воден парк кој се наоѓа во Киев, Украина, на реката Днепар.

Самиот парк е изграден како забавен комплекс и забавата главно се одржува на плажите и во самата вода каде често се одржуваат водни атракции. Комплексот вклучува детска плажа, плажа за инвалиди, нудистичка плажа, терени за одбојка, тенис итн. Капацитетот на плажите е до 75,000 посетители, а во текот на сезоната бројот на посетители доаѓа до 250 милиони луѓе. Водниот парк е поврзан со Венецијански мост на левиот брег од Днепар и со Русановскиот мост од десниот брег.

Во негова близина се наоѓа Минијатурниот парк

Категорија:Паркови во Киев
Категорија:Днепар
Џонатан Волтерс

**Џонатан Волтерс** (англиски: *Jonathan Walters*; роден на 20 септември 1983, во Моретон) — поранешен ирски фудбалер, роден во Англија, кој играл на позицијата напаѓач.

## Кариера
Волтерс ја започнал својата кариера во Блекбурн Роверс, но таму никогаш не добил шанса да се докаже. Затоа поголемиот дел од својата кариера го поминал во помали клубови од подолните англиските дивизии. Во 2007 потпишал за Ипсвич каде одиграл три одлични сезони. Тие добри партии му носат можност во летото 2010 да потпише со Премиер лигашот, Стоук Сити за сума од £2.75 милиони. Своето деби за својот нов клуб го имал на 21 август против Тотенхем, а својот прв гол за *грнчарите* во лигата го постигнал против Блекбурн Роверс во победата на неговиот тим со 1-0. Во сезоната 2011-2012 тој за првпат играл во натпревар од Европските клупски турнири на 28 јули против Хајдук од Сплит каде токму тој го постигнал единствениот гол за победа на Стоук со 1-0. Во август 2011 Волтерс го продолжи својот договор со тимот за уште 12 месеци. Волтерс зема учество во 31 натпревар во првиот дел од сезоната и постигнал седум погодоци.

## Титули
### Хал Сити
***[[Англиска Лига Еден|Лига Еден]]** - вицешампион : 2004-2005
### Стоук Сити
***[[ФА Куп]]**   -  вицешампион : 2010-2011

## Надворешни врски
*Џонатан Волтерс на soccerway

Категорија:Живи луѓе
Категорија:Фудбалери од Премиер Лига
Категорија:Ирски фудбалери
Категорија:Фудбалери на ФК Блекбурн Роверс
Категорија:Фудбалери на ФК Болтон Вондерерс
Категорија:Фудбалери на ФК Хал Сити
Категорија:Фудбалери на ФК Барнсли
Категорија:Фудбалери на ФК Честер Сити
Категорија:Фудбалери на ФК Ипсвич Таун
Категорија:Фудбалери на ФК Стоук Сити
Категорија:Фудбалери на ФК Барнли
Категорија:Англиски фудбалери
Категорија:Родени во 1983 година
Градски парк (Киев)

**Градскиот парк** (украински: *Міський парк*) е еден од парковите во престолнината на Украина, Киев.

Поранешни имиња на паркот се: *Царски парк* во времето на Руската Империја и *Првомајски парк* во времето на Советскиот Сојуз. Денешното име, паркот го добило по добивањето на независност на Украина.

Паркот бил основан во 1743 година од страна на архитектот Бартоломео Растрели, врз основа на планот односно на местото на градината која датирала од времето на Петар Велики. Во 1763 година биле засадени неколку видови на овошје, кои биле ставени во стаклената градина. Во оваа област денеска се наоѓа стадионот на ФК Динамо Киев, Лобановски.

Самиот парк географски се наоѓа помеѓу Мариинскиот и Крештатискиот парк. Вкупната површина на паркот изнесува 11,7 хектари.

## Литература

* «Київ. Енциклопедичний довідник» УРЕ, Київ-1981
* «Скорбное бесчуствие» А. Анисимов, Tabachuk Ltd., Киев-1992
* 
* Енциклопедија на Киев 
* Фотографии 

Категорија:Паркови во Киев
Категорија:Паркови во Печерскиот реон
Американска академија на уметностите и науките

мини|десно|300п|Домот на академијата во Кембриџ, Масачусетс

**Американска академија на уметностите и науките** () — независен истражувачки центар кој врши повеќедисциплински изучувања на сложени и престојни проблеми од разни области. Членовите на академијата се предводници во академските дисциплини, уметностите, деловното работење и јавниот сектор.

## Историја
Академијата е основана во 1780 во Бостон за време на Американската револуција. Нејзини основачи се општествениците Џејмс Боудин, Џон Адамс и Џон Хенкок. Според повелбата, академијата има за цел да „*[ги] негува сите уметности и науки кои би го унапредиле интересот, честа, достоинството и среќата на еден слободен, независен и доблестен народ*“. Во основањето учествувал и правникот Роберт Трит Пејн и начелници на 58 месни заедници. Меѓу првите членови на академијата се вбројуваат разни истакнати дејци како Бенџамин Френклин, Џорџ Вашингтон, Томас Џеферсон и Александар Хамилтон.

## Дејност
Денес академијата е сместена во Кембриџ, Масачусетс. Во состав на нејзината дејност, академијата приредува конференции, организира истражувачки проекти и го објавува тримесечникот *Dædalus* („Дедал“). Има околу 4.000 академици и 600 странски почесни членови. Околу 200 члена се добитници на Нобеловата награда.

## Поврзано
* Рамфордова награда

## Надворешни врски
 
*  
* Тековни членови на академијата 

Категорија:Научни друштва во САД
Категорија:Уметнички организации

Категорија:Организации во САД
САД
2010-ти

**2010-тите** („две илјади и десеттите“) — десетлетие кое започна на 1 јануари 2010 и заврши на 31 декември 2019 г. Ова беше второто десетлетие на XXI век и III милениум.

## Настани

* ...

## Личности

* ...

## Откритија

* ...


Категорија:21 век
Босависки јазици

**Босависките јазици** (*Bosavi*) е семејство на трансновогвинејски јазици според класификацијата на јазичарот Малком Рос.

Во оваа група на блискосродни јазици спаѓаат: Ајмеле (Кваре), Калули, Беами, Дибијасо (Бајнапи), Едоло, Касуа, Онобасулу, Сонија.

Неодамна кон групата е придодаден и речиси изумрениот јазик Турума, иако неговиот лексикон е посличен на некласифицираниот јазик Досо.

## Наводи
* 

Категорија:Јазици во Папуа Нова Гвинеја
Категорија:Трансновогвинејски јазици
Космос-904

**Космос-904** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Тјуратам, Бајконур, СССР на 20 април 1977 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-904 бил надгледувачки сателит.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,7 минути, додека аголот на наклонетост на орбиталната рамнина во однос на рамнината на екваторот изнесувала 71,3°. Најголемото растојание од Земјата го достигнал на 324&nbsp;км, а најмалото на 201.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Парк Максим Рилски (Киев)

**Паркот Максим Рилски** (украински: *Голосіївський парк імені Максима Рильського*) е еден од парковите кој се наоѓа во престолнината на Украина, Киев.

Паркот е посветен на Максим Рилски, украински поет. Паркот бил основан во 1957 година како дел од Холосивската шума. Од 1960 година, паркот е прогласен за место од национално значење од страна на Советот на министри на СССР.

Паркот има површина од 149 хектари.



Image:Голосіївський ліс. Весна.JPG|
Image:Голосіївський ліс 7.jpg|
Image:Голосіївський ліс, один з Китаєвських ставків.jpg|
Image:Національний природний парк «Голосіївський», грабовий ліс восени.JPG|
Image:Голосіївський ліс!.JPG|
Image:Голосіївський ліс15.JPG|
Image:Голосіївський ліс20.JPG|
Image:Голосіївський ліс12.JPG|



Рилски
Категорија:Холосеевски реон
Рамадан Назифи

**Рамадан Назифи** (1 март 1962, Радуша — Скопје, 3 септември 2022 ) — македонски дипломат.

Основно училиште завршил во родното село, додека средно во гимназијата „Зеф Луш Марку“ во Скопје. Дипломирал, Француски Јазик на универзитетот св. Кирил и Методиј во Скопје.

Познат како еден од првите и најискусните дипломати од албанска припадност во Македонија, во 1995 година започнал да работи во Македонската Амбасада во Бон до 1999&nbsp;г.
Од 2004-2008 работил како министер советник во амбасадата во Берлин. 
Амбасадор на Република Македонија во Швајцарија од 2009-2013.
Од 2013&nbsp;г. е директор на директоратот на Европска Унија во Министерството за Надворешни Работи на Република Македонија
2018 именуван за Амбасадор во Република Германија.

Категорија:Македонски дипломати
Категорија:Радуша
Категорија:Македонски Албанци